2002/68/EY: Komission päätös, tehty 30 päivänä tammikuuta 2002, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta erityisesti Argentiinan osalta (ETA:n kannalta merkityksellinen teksti) (tiedoksiannettu numerolla K(2002) 384)



Virallinen lehti nro L 030 , 31/01/2002 s. 0047 - 0049



Komission päätös, tehty 30 päivänä tammikuuta 2002, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta erityisesti Argentiinan osalta (tiedoksiannettu numerolla K(2002) 384) (ETA:n kannalta merkityksellinen teksti) (2002/68/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 15 artiklan ja 16 artiklan 1 kohdan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa yhteisöön Argentiinasta, Brasiliasta, Chilestä, Kolumbiasta, Paraguaysta ja Uruguaysta säädetään eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista 10 päivänä kesäkuuta 2002 tehdyssä komission päätöksessä 93/402/ETY(3), sellaisena kuin se on viimeksi muutettuna päätöksellä 2002/45/EY(4). (2) Sen jälkeen kun komission päätös 2002/45/EY tehtiin, suu- ja sorkkatautia on todettu Argentiinassa Córdoban alueella, ja eläinlääkintäviranomaiset ovat keskeyttäneet luuttoman naudanlihan tuonnin yhteisöön kyseisestä maakunnasta. (3) Yhteisön lainsäädäntöä on johdonmukaisuuden varmistamiseksi muutettava poistamalla Córdoban maakunta päätöksen 93/402/ETY liitteissä lueteltujen maakuntien joukosta. (4) Päätös 93/402/ETY olisi sen vuoksi muutettava vastaavasti. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liitteet I ja II tämän päätöksen vastaavilla liitteillä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä tammikuuta 2002. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 179, 22.7.1993, s. 11. (4) EYVL L 20, 23.1.2002, s. 7. LIITE "LIITE I Eräiden Etelä-Amerikan maiden alueiden kuvaus eläinten terveystodistuksia varten >TAULUKON PAIKKA>" "LIITE II Todistuksen myöntämistä varten vaadittavat eläinten terveystakeet ((Taulukon kirjaimet (A, B, C, D, E, F, G ja H) viittaavat tämän päätöksen liitteessä III olevassa 2 osassa kuvattuihin eläinten terveystakeiden malleihin, joita sovelletaan kaikkiin tuotteisiin ja alkuperiin tämän päätöksen 2 artiklan mukaisesti. Viiva (-) tarkoittaa, että tuonti ei ole sallittu.HC: Ihmisravinnoksi. MP: Lämpökäsiteltyjen lihavalmisteiden teolliseen valmistukseen: 1= sydämet 2= maksat 3= puremalihakset 4= kielet. PF: Lemmikkieläinten ruuan teolliseen valmistukseen.)) >TAULUKON PAIKKA>"